Komission asetus (EY) N:o 2391/2000, annettu 27 päivänä lokakuuta 2000, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I, II ja III muuttamisesta (ETA:n kannalta merkityksellinen teksti)



Virallinen lehti nro L 276 , 28/10/2000 s. 0005 - 0008



Komission asetus (EY) N:o 2391/2000, annettu 27 päivänä lokakuuta 2000, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I, II ja III muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(1), sellaisena kuin se on viimeksi muutettuna komission asetuksella (EY) N:o 2338/2000(2), ja erityisesti sen 6, 7 ja 8 artiklan, sekä katsoo seuraavaa: (1) Asetuksen (ETY) N:o 2377/90 mukaisesti jäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä. (2) Jäämien enimmäismäärät voidaan vahvistaa vasta, kun eläinlääkekomitea on tutkinut kaikki asiaan liittyvät tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen. (3) Eläinperäisissä elintarvikkeissa olevien eläinlääkejäämien enimmäismääriä vahvistettaessa olisi määriteltävä ne eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämien valvonnan kannalta merkityksellisen jäämän luonne (merkkijäämä). (4) Jäämien valvomiseksi yhteisön lainsäädännön mukaisesti jäämien enimmäismäärät on yleensä vahvistettava kohdekudokselle, maksalle tai munuaisille. Maksa ja munuaiset poistetaan kuitenkin usein kansainväliseen kauppaan tarkoitetuista ruhoista, ja sen vuoksi enimmäismäärät on tarpeen vahvistaa myös liha- ja rasvakudokselle. (5) Munivalle siipikarjalle, maitoa tuottaville eläimille tai mehiläisille annettavaksi tarkoitettujen eläinlääkkeiden jäämien enimmäismäärät olisi vahvistettava myös munille, maidolle ja hunajalle. (6) Disyklaniili, tilmikosiini, flumetriini ja klenbuterolihydrokloridi olisi lisättävä asetuksen (ETY) N:o 2377/90 liitteeseen I, sanotun kuitenkaan rajoittamatta muiden yhteisön säädösten, erityisesti neuvoston direktiivin 96/22/EY(3), soveltamista. (7) Butafosfaani olisi lisättävä asetuksen (ETY) N:o 2377/90 liitteeseen II. (8) Tieteellisten tutkimusten loppuunsaattamiseksi foksiimi olisi lisättävä asetuksen (ETY) N:o 2377/90 liitteeseen III. (9) Olisi säädettävä riittävästä määräajasta ennen tämän asetuksen voimaantuloa, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on annettu neuvoston direktiivin 81/851/ETY(4), sellaisena kuin se on muutettuna direktiivillä 93/40/ETY(5), mukaisesti. (10) Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I, II ja III tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kuudennestakymmenennestä päivästä sen jälkeen, kun se on julkaistu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 2000. Komission puolesta Erkki Liikanen Komission jäsen (1) EYVL L 224, 18.8.1990, s. 1. (2) EYVL L 269, 21.10.2000, s. 21. (3) EYVL L 125, 23.5.1996, s. 3. (4) EYVL L 317, 6.11.1981, s. 1. (5) EYVL L 214, 24.8.1993, s. 31. LIITE A Lisätään seuraavat aineet asetuksen (ETY) N:o 2377/90 liitteeseen I 1 Anti-infektiiviset aineet 1.2 Antibiootit 1.2.4 Makrolidit ">TAULUKON PAIKKA>" 2 Antiparasiittiset aineet 2.2 Ulkoloislääkkeet 2.2.3 Pyretriini ja pyretroidit ">TAULUKON PAIKKA>" 2.2.5 Pyrimidinijohdannaiset ">TAULUKON PAIKKA>" 3 Hermostoon vaikuttavat lääkkeet 3.2 Autonomiseen hermostoon vaikuttavat lääkkeet 3.2.2 β2-sympatomimeetit ">TAULUKON PAIKKA>" B Lisätään seuraava aine asetuksen (ETY) N:o 2377/90 liitteeseen II 2 Orgaaniset kemialliset yhdisteet ">TAULUKON PAIKKA>" C. Lisätään seuraava aine asetuksen (ETY) N:o 2377/90 liitteeseen III 2 Antiparasiittiset aineet 2.2 Ulkoloislääkkeet 2.2.4 Organofosfaatit ">TAULUKON PAIKKA>"